లారీ పేజ్
1998లో బ్రిన్, పేజ్ ఇద్దరూ కలిసి గూగుల్ ఇన్కార్పరేషన్ ను స్థాపించారు. బ్రిన్ తో పాటు పేజ్ గూగుల్ కు ఉమ్మడి-అధ్యక్షుడుగా 2001 వరకు వ్యవహరించాడు. తరువాత ఎరిక్ ష్మిట్ ను గూగుల్ కు అధినేత మరియు సిఈఓగా నియమించారు. 2011 జనవరిలో గూగుల్ చేసిన ఒక ప్రకటనలో అదే సంవత్సరం ఏప్రిల్ లో ష్మిట్ స్థానే సిఈఓగా పేజ్ బాధ్యతలు స్వీకరిస్తారని పేర్కొనబడింది. పేజ్, బ్రిన్ ఇద్దరూ ఏడాదికి ఒక్క డాలర్ మాత్రమే పారితోషికంగా తీసుకుంటున్నారు. 
2011 ఏప్రిల్ 4న, పేజ్ గూగుల్ కు అధికారకంగా ప్రధాన నిర్వాహణా అధికారి అవుతారు, ష్మీట్ నిర్వాహణా అధినేత (ఎక్జేక్యూటివ్ ఛైర్మన్) గా అవుతారు.
గూగుల్ లిప్యంతరీకరణ
గూగుల్ లిప్యంతరీకరణ ద్వారా మనకు కావలసిన తెలుగు పదాన్ని ఇంగ్లీషు అక్షరాలతో టైపు చేసి ఖాళీ పట్టి నొక్కితే అది తెలుగులోకి మార్చబడుతుంది. ఇది 19 భాషలలో పనిచేస్తుంది. 2007 ఆగస్టు 20 న విడుదలైంది. ఇది గూగుల్ సైట్లలో (జీమెయిల్, బ్లాగర్ లాంటి) పనిచేస్తుంది. అంతర్జాల సంపర్కములేకుండా (ఆఫ్‌లైన్) వాడాలంటే విండోస్ వాడేవారికొరకు స్థాపించకోవటానికి సాఫ్ట్‌వేర్ అందుబాటులో ఉంది. విండోస్, లినక్స్, మాక్ ఒఎస్ లాంటి ఏ నిర్వహణ వ్యవస్థైనా, వాటిలో పనిచేసే విహరిణులు (బ్రౌజర్) (ఇంటర్నెట్ ఎక్స్ ప్లోరర్, ఫైర్‌ఫాక్స్, సఫారి, క్రోమ్ ) లో తెలుగు టైపు చేయడానికి బుక్ మార్క్ లెట్ ద్వారా వాడుకోవచ్చు.